PTTGC จัดงบลงทุน 5 ปีกว่า 6.19 หมื่นลบ. ลุย 3 บิ๊กโปรเจกต์ เพิ่มความสามารถทำกำไร
PTTGC จัดงบลงทุน 5 ปีกว่า 6.19 หมื่นลบ. ลุย 3 บิ๊กโปรเจกต์ เพิ่มขีดความสามารถทำกำไร
PTTGC จัดงบลงทุน 5 ปีกว่า 6.19 หมื่นลบ. ลุย 3 บิ๊กโปรเจกต์ เพิ่มขีดความสามารถทำกำไร
23 ก.พ. 2564

บริษัท พีทีทีโกลบอล เคมิคอล จำกัด (มหาชน) หรือ PTTGC เปิดเผยประมาณการลงทุนในช่วง 5 ปีข้างหน้า (ปี 64-68) ของกลุ่มบริษัท มีวงเงินรวม 642 ล้านเหรียญสหรัฐ โครงการสำคัญได้แก่ โครงการพลาสติกไซเคิลคุณภาพสูง วงเงิน 25 ล้านเหรียญสหรัฐ โครงการพลาสติกวิศวกรรมชั้นสูง วงเงิน 30 ล้านเหรียญสหรัฐ โครงการปรับปรุงโรงโอเลฟินส์หน่วยที่ 2 วงเงิน 158 ล้านเหรียญสหรัฐ ส่วนโครงการอื่นๆ วงเงิน 429 ล้านเหรียญสหรัฐ
โดยโครงการพลาสติกรีไซเคิลคุณภาพสูง บริษัทได้ดำเนินการลงทุนในโครงการพลาสติกรีไซเคิลคุณภาพสูง (Recycle Plant) ผ่านการจัดตั้งบริษัทร่วมทุนได้แก่ บริษัท เอ็นวิค โค จำกัด (ENVICCO) โดยบริษัทถือหุ้นในบริษัทร่วมทุนในสัดส่วน 70% ร่วมกับ ALPHA ซึ่งถือหุ้น 30% โดยบริษัทร่วมทุนดังกล่าวมีวัตถุประสงค์ในการดำเนินการผลิตและจำหน่ายผลิตภัณฑ์พลาสติกรีไซเคิลประเภท rPET และ rHDPE ด้วยกำลังการผลิต 45,000 ตันต่อปี แบ่งเป็นกำลังการผลิต rPET 30,000 ตันต่อปี และ rHPDE 15,000 ตันต่อปี บริษัทคาดว่าเริ่ม ดำเนินการเชิงพาณิชยฺได้ในไตรมาส 4/64
สำหรับโครงการพลาสติกวิศวกรรมชั้นสูง บริษัทฯ ได้ดำเนินการลงทุนในโครงการพลาสติก วิศวกรรมชั้นสูง โดยได้จัดตั้งบริษัทร่วมทุนได้แก่บริษัท คุราเร่ จีซี แอดวานซ์ แมททีเรียลส์ จำกัด โดยบริษัทฯ ถือหุ้น 33.4% ร่วมกับบริษัท Kuraray Co., Ltd (KRR) ถือหุ้นผ่านบริษัทในเครือ 53.3% และ บริษัท Sumitomo Corporation (SC) ถือหุ้นผ่านบริษัทในเครือ 13.3% โดยมีวัตถุประสงค์ในการดำเนินการผลิตและจำหน่ายผลิตภัณฑ์พลาสติกวิศวกรรมชั้นสูงประเภท High Heat Resistant Polyamide-9T (PA9T) กำลังการผลิตที่ 13,000 ตันต่อปี และ Hydrogenated Styrenic Block Copolymer (HSBC) กำลังการผลิตที่ 16,000 ตันต่อปี คาดว่าเริ่มดำเนินการเชิงพาณิชย์ได้ในปี 65
ด้าน โครงการปรับปรุงโรงโอเลฟินส์หน่วยที่ 2 (Olefins 2 Modification Project) บริษัทฯ ได้รับอนุมัติให้ดำเนินโครงการปรับปรุงโรงโอเลฟินส์หน่วยที่ 2 ซึ่งจะทำให้โรงโอเลฟินส์หน่วยที่ 2 ของบริษัทฯ สามารถใช้โพรเพนเป็นวัตถุดิบในการผลิตได้เพิ่มขึ้นโดยโครงการดังกล่าวสอดคล้องกับแผนกลยุทธ์ของบริษัทฯ ในการเพิ่มความยืดหยุ่นในการใช้วัตถุดิบและเพิ่มขีดความสามารถในการแข่งขันในระยะยาว บริษัทคาดว่าเริ่มดำเนินการเชิงพาณิชย์ได้ในไตรมาส 1/66